als_Latn dik_Latn ron_Latn
Prishtinë, 6 mars 2015 – Rëndësia e bashkëpunimit në fushën e aftësimit profesional, veçmas në komunat që shtrihen në zonën kufitare ishin temë diskutimi e ministrit të Punës dhe Mirëqenies Sociale Arban Abrashi dhe homologut shqiptar Erion Velijaj.
Me qëllim të thellimit të bashkëpunimit dhe integrimit në lëmin e punësimit dhe aftësimit profesional mes dy vendeve, ministrat e të dy vendeve u pajtuan për modalitetet dhe hapat që duhet ndërmarrë në vitin 2015.
Gjithashtu u diskutua dhe u dakordua që pala kosovare të angazhohet në heqjen e lejes së punës për qytetarët shqiptarë, si masë reciprociteti për atë që qeveria shqiptare tashme e ka bërë për qytetarët e Kosovës.
Palët përmbyllën dy marrëveshje bashkëpunimi në fushën e punësimit, aftësimit profesional dhe pensioneve si dhe u zotuan që puna në fushat tjera me interes reciprok të vazhdojë në grupe teknike.
Ministri Abrashi dhe Veliaj ri-theksuan rëndësinë e këtij bashkëpunimi si përcaktim i dy vendeve që të shtyjnë procesin e integrimit evropian, dhe ky forcim bashkëpunimi shpreh vendosmërinë e Shqipërisë dhe Kosovës që të avancojnë këtë proces. /KI/
als_Latn als_Latn als_Latn als_Latn als_Latn